Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 83/14/8811	Trebišov, 23.4.2014
EEČ : 2-69-229-2014

U Z N E S E N I E

Trestná vec:	obvinený XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný rodič umožnil z nedbanlivosti v obci XXXXX, ako aj inde, viesť záhaľčivý život svojím maloletým dcéram XXXXX žiačke XXXXX ZŠ v XXXXX a XXXXX, žiačke XXXXX ŠZŠ XXXXX tým, že zanedbal starostlivosť o ich povinnú školskú dochádzku aj napriek tomu, že bol viackrát upozornený zo strany vedenia školy na zanedbávanie povinnej školskej dochádzky a v šk. roku 2013/2014 v období od 02.09.2013 do 10.12.2013 vymeškala mal. XXXXX spolu 221 neospravedlnených vyučovacích hodín a mal. XXXXX v školskom roku 2013/2014 v období  od 02.09.2013 do 14.01.2014 spolu 227 neospravedlnených vyučovacích hodín.      

lebo je trestné stíhanie neprípustné podľa § 9 odsek 1 písmeno d

Odôvodnenie:
	Uznesením vyšetrovateľky OR PZ, OKP, 1. oddelenie vyšetrovania Trebišov sp. zn. ORP-739/OVK-TV-2013 z 26.02.2014 bolo vznesené obvinenie XXXXX za prečin ohrozovania mravnej výchovy mládeže podľa § 211 ods. 1 písm. b, ods. 3 písm. a Tr. zákona na tom skutkovom základe, ako je uvedené vo výroku tohto uznesenia.  

	V priebehu vyšetrovania bolo zistené, že obv. XXXXX zomrel dňa 06.02.2014, o čom svedčí úmrtný list č. l. 41 vyšetrovacieho spisu. 

	Podľa § 215 ods. 1 písm. d Tr. poriadku prokurátor zastaví trestné stíhanie,   ak je trestné stíhanie neprípustné podľa § 9 Tr. poriadku.

	Podľa § 9  ods. 1 písm. d  Tr. poriadku trestné stíhanie nemožno začať,     a ak už bolo začaté, nemožno v ňom pokračovať a musí byť zastavené proti tomu, kto zomrel, alebo bol vyhlásený za mŕtveho. 
	
	Nakoľko obvinený XXXXX zomrel,  bolo potrebné jeho  trestné stíhanie zastaviť podľa § 215 ods. 1 písm. d Tr. poriadku s poukazom na § 9 ods. 1 písm. d Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Róbert Kuka
prokurátor